# JEGYZŐKÖNYV

amely készült **2019. január 30-án** Üröm Község Önkormányzat **Pénzügyi és Gazdasági Bizottságának** üléséről.

### **Az ülés helye**: Üröm Polgármesteri Hivatal tanácsterme

**Jelen vannak:**

Bertalan János bizottság elnöke

Kelemen Márta bizottsági tag

Szilvási Károly bizottsági tag

Erdész Béláné bizottsági tag

Szabó Olga bizottsági tag

**Igazoltan távol:**

Buzás Katalin bizottsági tag

Storcz Botond bizottsági tag

Madarász Lászlóné bizottsági tag

Ficze Bálint bizottsági tag

**Igazolatlanul távol:** Nem volt.

**Bertalan János** **a bizottság elnöke** Üdvözli a megjelenteket. Megállapítja, hogy a 9 fős bizottságból 5 fő jelen van, az ülés határozatképes azt megnyitja.

Javaslom jegyzőkönyv-vezetőnek Takács Viktóriát hitelesítőnek pedig Erdész Bélánét.

A bizottság egyhangú döntéssel jegyzőkönyvvezetőnek Takács Viktóriát, hitelesítőnek Erdész Bélánét megválasztotta.

Ezt követően a bizottság elnöke javaslatot tesz az ülés napirendjére, az írásban kiküldött napirendeken kívül van e egyéb napirendi javaslat azt tegyék meg.

Amennyiben nincs, úgy szavazásra bocsátom, aki egyetért és elfogadja a mai ülés napirendjét, az kérem, hogy szavazzon.

A Pénzügyi- és Gazdasági Bizottság 5 igen ellenszavazat és tartózkodás nélkül az alábbi napirendeket fogadta el:

1.) Pályázat kiírásáról bizottsági javaslat az ürömi civil szervezetek 2019. évi támogatására.

Előadó: Bizottság elnöke

2.) Bizottsági javaslat kialakítása kiskorú Vámos Dávid támogatására benyújtott Vámos László és Kleofás Gabriella szülők kérelmében.

Előadó: Bizottság elnöke

3.) Közbeszerzési eljárás kiírásának véleményezése a település szilárd hulladék gyűjtésére és ártalmatlanítására.

Előadó: Bizottság elnöke

4.) Az önkormányzat tulajdonában lévő 381 hrsz-ú ingatlan hasznosításának előzetes véleményezése.

Előadó: Bizottság elnöke

5.) A 2018. évre elfogadott belső ellenőrzési terv végrehajtásáról szóló jelentés véleményezése.

Előadó: Bizottság elnöke

6.) A 2019. évi közbeszerzési terv véleményezése.

Előadó: Bizottság elnöke

7.) Bizottsági javaslat kialakítása a Kosztyu Kft. vezetői által benyújtott kérelemben, mely a képviselő-testület 157/2018 (XI.28.) Kt. számú határozatának felülvizsgálatára vonatkozik.

Előadó: Bizottság elnöke

8.) Zajcsökkentésre vonatkozó vállalkozási szerződés-tervezet jóváhagyásának véleményezése (Enviroplus Kft.)

Előadó: Bizottság elnöke

9.) Javaslat a 078/21 hrsz-ú ingatlanból 267 m2 ingatlanrész megvásárlásával összefüggésben a 140/2015 (IX.23.) Kt. számú határozat módosítására (Aranyosi László).

Előadó: Bizottság elnöke

10.) Bizottsági javaslat a Szeder köz lakóinak kérelmében forgalomcsillapító küszöbök telepítésére.

Előadó: Bizottság elnöke

11.) A GDPR-ból adódó feladatok elvégzésére beadott árajánlatokban javaslat kialakítása.

Előadó: Bizottság elnöke

**Bertalan János**: Az elfogadott napirendeknek megfelelően az 1-es napirend következik:

**1.) Napirendi pont:**

Pályázat kiírásáról bizottsági javaslat az ürömi civil szervezetek 2019. évi támogatására.

**Előadó: Bizottság elnöke**

**Bertalan János:** Az Áht írja elő a közpénzek felhasználásának szabályait. Mivel a civil szervezetek támogatása közpénzből történik, ezért a pályázatot ki kell írni. A pályázat hasonló, mint a múlt évi. Természetesen átlátható szervezet pályázhat és elsősorban működési költségre. A határidő 2019. február 15-e 16:00 lesz.

**Kérdés-hozzászólás:**

**Szilvási Károly:** Értesíteni fogjuk-e a civil szervezeteket a pályázati kiírásról?

**Kelemen Márta**: Tudják már a szervezetek.

**Bertalan János:** Amennyiben nincs több kérdés, úgy szavazásra bocsátom, aki egyetért azzal, hogy a Képviselő-testület a pályázatot kiírja, az kérem, hogy szavazzon.

A Pénzügyi és Gazdasági Bizottság 5 igen szavazattal, ellenszavazat és tartózkodás nélkül az alábbi határozatot hozta.

Üröm község Önkormányzat Pénzügyi és Gazdasági Bizottságának

**1/2019. (I. 30.) számú határozata**

***Pénzügyi és Gazdasági Bizottság:***

1. Egyetért azzal, hogy a nonprofit szervezetek támogatására a kiírt pályázati szempontok figyelembevételével lehet pályázni.
2. A pályázati kiírást jónak tartja és változtatás nélkül javasolja a Képviselő-testületnek elfogadásra.
3. Felkéri a bizottság elnökét, hogy a bizottság határozatát a testület soros ülésén ismertesse.

Határidő: 2019.01.30.

Felelős: bizottság elnöke

**2.) Napirendi pont:**

Bizottsági javaslat kialakítása kiskorú Vámos Dávid támogatására benyújtott Vámos László és Kleofás Gabriella szülők kérelmében.

**Előadó: Pénzügyi bizottság elnöke**

**Bertalan János**: A 2018-as évben is volt bizottság előtt ez a kérelem, ekkor tekintettel az év végi időpontra november-december hónapra kaptak támogatást. A szülők most a 2019-es erre kérik. A környezettanulmány alátámassza a kérelem jogosságát és megalapozottságát.

**Kérdés-hozzászólás:** Nem volt.

**Bertalan János**: Amennyiben nincs több kérdés, úgy szavazásra bocsátom, aki egyetért a kérelem teljesítésével, az kérem, hogy szavazzon.

A Pénzügyi- és Gazdasági Bizottság 5 igen szavazattal, ellenszavazat és tartózkodás nélkül az alábbi határozatot hozta:

**Üröm község Önkormányzat Pénzügyi és Gazdasági Bizottságának**

**2/2019. (I. 30.) számú határozata**

A Pénzügyi és Gazdasági Bizottság

1. Javasolja a Képviselő-testület felé, hogy kk. Vámos Dávidot havi 50 000 Ft támogatásba részesítse 2019.01.01-2019.12.31-ig szóló időtartamra.

2.) Felkéri a bizottság elnökét, hogy a jelen határozatot a képviselő-testület soros ülésén ismertesse.

Határidő: 2019. 01. 30.

Felelős: bizottság elnöke

**3.Napirendi pont:**

Közbeszerzési eljárás kiírásának véleményezése a település szilárd hulladék gyűjtésére és ártalmatlanítására.

**Előadó: Bizottság elnöke**

**Bertalan János:** Lejár az év első felében a szilárd hulladék elszállítására és ártalmatlanítására szóló szerződésünk időbeli hatálya, tehát ki kell írni a közbeszerzést. A lebonyolítására 2 pályázat van, közte a Prezent Arone’s, akinek az ajánlata %-ban is kedvezőbb és 0 áfás.

**Kérdés-észrevétel: Nem volt.**

**Bertalan János:** Amennyiben nincs kérdés, úgy szavazásra bocsátom, aki támogatja a pályázat kiírását és azt, hogy közbeszerzés lebonyolítására a kedvezőbb ajánlatot adó vállalkozó ajánlatát fogadja el a testület, úgy kérem, hogy szavazzon.

A Pénzügyi- és Gazdasági Bizottság 5 igen szavazattal, ellenszavazat és tartózkodás nélkül az alábbi határozatot hozta:

**Üröm község Önkormányzat Pénzügyi és Gazdasági Bizottságának**

**3/2019. (I. 30.) számú határozata**

**A Pénzügyi és Gazdasági Bizottság**

1. Támogatja a szilárd hulladék elszállítására és ártalmatlanítására a közbeszerzési eljárás kiírását.
2. A közbeszerzés bonyolítására Prezent Arone’s pályázatát javasolja – mint a legkedvezőbb ajánlatot – elfogadni.
3. Felkéri a bizottság elnökét, hogy a jelen határozatot a képviselő-testület soros ülésén ismertesse.

Határidő: 2019. 01. 30.

Felelős: Bizottság elnöke

**4. Napirendi pont:**

Az önkormányzat tulajdonában lévő 381 hrsz-ú ingatlan hasznosításának előzetes véleményezése.

Előadó: Bizottság elnöke

**Bertalan János**: 2018-ban vásárolta meg az önkormányzat a Táncsincs M. utca 2. szám alatti házat. Most ki kellene alakítania a bizottságnak egy olyan álláspontot, hogy a hasznosítása mi legyen az ingatlannak, mert ennek megfelelően kell az állagmegóvásáról gondoskodni. Tehát közösségi célra tartson fenn az önkormányzat pld. tájház, ide menthető lenne a még fellelhető régi értékek, vagy értékesítésre kerüljön az ingatlan. Kérem a véleményeket.

Kérdés-észrevétel:

**Szabó Olga**: Melyik ingatlanról van szó?

**Bertalan János**: Ezt az ingatlant tavaly vásároltuk a katolikus egyháztól a Táncsics utca sarkán található.

**Erdész Béláné**: Azt gondolom, hogy alaposabban meg kellene vizsgálnunk, hogy mire tudnánk hasznosítani. Eladást nem javasolom.

**Szilvási Károly**: A tájház nagyon jó ötlet, de ne abban az épületben. Én is úgy gondolom, hogy minden lehetőséget meg kell vizsgálni, milyen a ház állapota, mire lenne alkalmas.

**Bertalan János**: Amennyiben nincs több észrevétel, úgy szavazásra bocsátom, aki egyetért azzal, hogy tartsa meg az önkormányzat közösségi célra az ingatlant, az kérem, hogy szavazzon.

A Pénzügyi és Gazdasági Bizottság 5 igen szavazattal, ellenszavazat és tartózkodás nélkül az alábbi határozatot hozta:

**Üröm község Önkormányzat Pénzügyi és Gazdasági Bizottságának**

**4/2019. (I. 30.) számú határozata**

**A Pénzügyi és Gazdasági Bizottság**

1.) Az önkormányzat tulajdonában lévő 381. hrsz ingatlan hasznosítását illetően javasolja a Képviselő-testületnek, hogy az ingatlanra vonatkozó hasznosítási döntés csak további egyeztetések után történjék meg.

2.) Felkéri a bizottság elnökét, hogy a határozatot a Képviselő-testület soros ülésén ismertesse.

Határidő: 2019. 01. 30.

Felelős: bizottság elnöke

**5.) Napirendi pont:**

A 2018. évre elfogadott belső ellenőrzési terv végrehajtásáról szóló jelentés véleményezése.

**Előadó: Bizottság elnöke**

**Bertalan János:** Az összefoglaló belső ellenőrzési jelentés írásban készült el. Pozitívuma,hogy az év során a vizsgált témákat tekintve kirívó szabálytalanságot nem tárt fel, a kisebb hiányosságok korrigálása pedig megtörtént.

**Kérdés-vélemények: Nem volt.**

**Bertalan János**: Amennyiben nincs több észrevétel, úgy szavazásra bocsátom, aki az éves belső ellenőrzési jelentést javasolja a Képviselő-testületnek elfogadásra az kérem, hogy szavazzon.

A Pénzügyi és Gazdasági Bizottság 5 igen szavazattal, ellenszavazat és tartózkodás nélkül az alábbi határozatot hozta.

Üröm község Önkormányzat Pénzügyi és Gazdasági Bizottságának

**5/2019. (I. 30.) számú határozata**

**A Pénzügyi és Gazdasági Bizottság**

1. Javasolja a Képviselő-testületnek a 2018. évi belső ellenőrzés megállapításairól szóló éves jelentés elfogadását.
2. Felkéri a bizottság elnökét, hogy a határozatot a képviselő-testület soros ülésén ismertesse.

Határidő: 2019. 01. 30.

Felelős: Bizottság elnöke

**6.) Napirendi pont:**

A 2019. évi közbeszerzési terv véleményezése.

Előadó: Bizottság elnöke

**Bertalan János**: A közvilágítás, a szemétszállítás, futópálya, csatorna bővítés szerepelnek a közbeszerzési tervben, illetve a közétkeztetés. A tervben szereplő értékek igen magasak. Ennek oka, hogy például a közvilágításnál 15 év bérleti díja szerepel, mint érték, a szemétszállításnál is az 5 év árbevétel van pályáztatva, és az árambeszerzésnél az egy év (előző év) fogyasztása szerepel.

A terv előkészítését és testület által történő elfogadását a Kbtv írja elő.

**Kérdés-hozzászólás:**

**Szilvási Károly:** Ha lesz pályázat művelődési ház építésére, felújítására, akkor lehet majd módosítani a tervet?

**Kelemen Márta:** Igen akkor majd tudjuk módosítani a közbeszerzési tervet.

**Bertalan János**: Amennyiben nincs több észrevétel, úgy szavazásra bocsátom, aki javasolja a közbeszerzési terv jóváhagyását az kérem, hogy szavazzon.

A Pénzügyi és Gazdasági Bizottság 5 igen szavazattal, ellenszavazat és tartózkodás nélkül az alábbi határozatot hozta:

Üröm község Önkormányzat Pénzügyi és Gazdasági Bizottságának

**6/2019. (I. 30.) számú határozata**

A Pénzügyi és Gazdasági Bizottság

1. Javasolja a Képviselő-testületnek a 2019. évi közbeszerzési terv elfogadását.

2.) Felkéri a bizottság elnökét, hogy a határozatot a Képviselő-testület soros ülésén ismertesse.

Határidő: 2019. 01. 30

Felelős: bizottság elnöke

**7.) Napirendi pont:**

Bizottsági javaslat kialakítása a Kosztyu Kft. vezetői által benyújtott kérelemben, mely a képviselő-testület 157/2018 (XI.28.) Kt. számú határozatának felülvizsgálatára vonatkozik.

Előadó: Bizottság elnöke

**Bertalan János**: Novemberben tárgyalta a bizottságunk a Kosztyú Kft. ügyét és javasolta a Képviselő-testületnek 5 évre visszamenőlegesen 1 800 eFt használati díj megállapítását, továbbá hatósági eljárások indítását.

A határozatot a Kosztyú Kft. vezetése nem hajtotta végre, ellenben egy kérelmet terjesztett elő, melyben méltányosabb elbírálást kér, illetve az 1,8 m Ft csökkentését.

Ellenkező esetben kilátásba helyezi a határozat bíróságnál történő megtámadását.

**Kérdés-hozzászólás:**

**Szabó Olga:** Egyetértek azzal, hogy ne módosítsuk a határozatot.

**Szilvási Károly:** Szerintem is fizesse meg az eredeti határozat alapján a díjat.

**Erdész Béláné**: Miért mi küzdünk ezzel, ügyvédi irodának át kell adni végrehajtásra az ügyet.

Kelemen Márta: Egyetértek az eredeti határozatot hagyjuk érvényben, ne változtassunk rajta.

**Bertalan János**: Amennyiben nincs több észrevétel, úgy szavazásra bocsátom, aki az eredeti 157/2018. (XI. 28.) Kt számú határozat további fenntartását támogatja az kérem, hogy szavazzon.

A Pénzügyi és Gazdasági Bizottság 5 igen szavazattal, ellenszavazat és tartózkodás nélkül az alábbi határozatot hozta:

Üröm község Önkormányzat Pénzügyi és Gazdasági Bizottságának

**7/2019. (I. 30.) számú határozata**

A Pénzügyi és Gazdasági Bizottság

1. Nem javasolja a Képvielő-testület felé a 157/2018. (X. 28.) Kt számú határozat módosítását, javasolja a határozat megerősítését és hatályban fenntartását.

2.) Felkéri a bizottság elnökét, hogy a határozatot a Képviselő-testület soros ülésén ismertesse.

Határidő: 2019. 01. 30

Felelős: bizottság elnöke

**8.) Napirendi pont:**

Zajcsökkentésre vonatkozó vállalkozási szerződés-tervezet jóváhagyásának véleményezése (Enviroplus Kft.)

Előadó: Bizottság elnöke

**Bertalan János**: 5 évente szükséges a zajrendelet felülvizsgálata és a végrehajtásra az intézkedési terv elkészítése. Ezt a feladatot a főváros fogja össze, de településenként kell a döntést meghozni. Az intézkedési tervet a központi költségvetés finanszírozza.

**Kérdés-hozzászólás**

**Szabó Olga**: Szakember tudja csak elvégezni ezt a feladatot, egyetértek a megbízással.

**Bertalan János**: Amennyiben nincs több észrevétel, úgy szavazásra bocsátom, aki támogatja az Enviroplus Kft. ajánlatát és a vállalkozási szerződés testület által történő jóváhagyását, az kérem, hogy szavazzon.

A Pénzügyi és Gazdasági Bizottság 5 igen szavazattal, ellenszavazat és tartózkodás nélkül az alábbi határozatot hozta:

Üröm község Önkormányzat Pénzügyi és Gazdasági Bizottságának

**8/2019. (I. 30.) számú határozata**

A Pénzügyi és Gazdasági Bizottság

1. Támogatja, hogy a Testület az Enviroplus Kft. ajánlatát és a vállalkozási szerződését a zajtérkép intézkedési tervének elkészítésére jóváhagyja.

2.) Felkéri a bizottság elnökét, hogy a határozatot a Képviselő-testület soros ülésén ismertesse.

Határidő: 2019. 01. 30

Felelős: bizottság elnöke

**9.) Napirendi pont:**

Javaslat a 078/21 hrsz-ú ingatlanból 267 m2 ingatlanrész megvásárlásával összefüggésben a 140/2015 (IX.23.) Kt. számú határozat módosítására (Aranyosi László).

Előadó: Bizottság elnöke

**Bertalan János**: A 078/21. hrszú ingatlanból 267 m2 megvásárlására van most lehetősége az önkormányzatnak, mivel a tulajdonos Aranyosi László Úr hajlandó 2000 Ft/m2 áron eladni út céljára.

Egyelőre változtatási tilalom van a területen az M0 miatt, ezért javasolt az a biztosíték az adás-vételi szerződésben, hogy ha a földhivatal nem jegyzi be a tulajdonjogunkat, úgy a vételára visszajár.

**Kérdés-hozzászólás**

**Szabó Olga:** A szőlősgazdáknak lenne út?

**Bertalan János**: Ez az évek óta tartó rendezetlen útszakasz, sok tulajdonos már eladta nekünk a szükséges részt, hogy a végén rendezni tudjuk az úttá történő alakítást.

**Szabó Olga:** Lehetne letéti szerződést is kötni és addig nem fizetni, míg a jogszabályi háttér nem rendeződik.

**Kelemen Márta**: Lehetne állásfoglalást kérni a földhivatalból előzetesen, nem tudom, hogy erre van-e mód.

**Bertalan János**: Amennyiben nincs több észrevétel, úgy szavazásra bocsátom, aki egyetért a megvásárlással, az kérem, hogy szavazzon.

A Pénzügyi és Gazdasági Bizottság 5 igen szavazattal, ellenszavazat és tartózkodással az alábbi határozatot hozta:

Üröm község Önkormányzat Pénzügyi és Gazdasági Bizottságának

**9/2019. (I. 30.) számú határozata**

A Pénzügyi és Gazdasági Bizottság

1. Egyetért azzal, hogy az önkormányzat a 078/21. hrszú ingatlanból 267 m2 út céljára 2000 Ft/m2 áron megvásároljon.

2.) Felkéri a bizottság elnökét, hogy a határozatot a Képviselő-testület soros ülésén ismertesse.

Határidő: 2019. 01. 30

Felelős: bizottság elnöke

**10.) Napirendi pont:**

Bizottsági javaslat a Szeder köz lakóinak kérelmében forgalomcsillapító küszöbök telepítésére.

Előadó: Bizottság elnöke

**Bertalan János**: A Szeder köz lakói 30-as zóna tábla kihelyezését és 2 db fekvőrendőr telepítését kérik a biztonságos gyalogos közlekedés miatt. A 2019-es költségvetésbe javasolom a költségeit tervezni.

**Kérdés-hozzászólás**

**Kelemen Márta:** Ez az első kicsit utca a Rókahegyre, mindenki erről közelíti meg a hegyet.

**Szabó Olga:** Sok utcában van már, ide is lehetne, ha ilyen alaposan elő van készítve.

**Bertalan János**: Ide is úgy gondolom, hogy ugyanolyan fekvőrendőrt telepítenénk, mint a korábbi építések során.

**Erdész Béláné**: Oda kell telepíteni, ahova kérték, ha meg tudtak már előre egyezni ebben. Így nem lesz a későbbiekben vita ebből, hogy ki előtt van a fekvőrendőr.

**Bertalan János**: Amennyiben nincs több észrevétel, úgy szavazásra bocsátom, aki támogatja a lakók kérelmét az kérem, hogy szavazzon.

A Pénzügyi és Gazdasági Bizottság 4 igen szavazattal, ellenszavazat nélkül és 1 tartózkodással az alábbi határozatot hozta:

Üröm község Önkormányzat Pénzügyi és Gazdasági Bizottságának

**10/2019. (I. 30.) számú határozata**

A Pénzügyi és Gazdasági Bizottság

1. Javasolja a Képviselő-testület felé a Szeder köz lakóinak kérésében való pozitív elbírálását, úgy a költségeit a 2019. évi költségvetésben kerüljenek tervezésre.

2.) Felkéri a bizottság elnökét, hogy a határozatot a Képviselő-testület soros ülésén ismertesse.

Határidő: 2019. 01. 30

Felelős: bizottság elnöke

**11.) Napirendi pont:**

A GDPR-ból adódó feladatok elvégzésére beadott árajánlatokban javaslat kialakítása.

Előadó: Bizottság elnöke

**Bertalan János**: Egy sor feladat van, minden adatkezelőnek, melyet GDPR ír elő. Így a Polgármesteri Hivatalanál és az intézményeinknél is. A hivatal bekért árajánlatokat az adatvédelmi szabályzat, az oktatás a felmérés és nyilvántartások elkészítésére.

Két ajánlat van, mindkettő szakmailag képzett, árban azonban nagy az eltérés. A magam részéről a legkedvezőbb ajánlatot támogatom.

**Kérdés-hozzászólás: Nem volt.**

**Bertalan János**: Amennyiben nincs több észrevétel, úgy szavazásra bocsátom, aki egyetért azzal, hogy a legkedvezőbb ajánlatot fogadja el a Képviselő-testület, az kérem, hogy szavazzon.

A Pénzügyi és Gazdasági Bizottság 5 igen szavazattal, ellenszavazat és tartózkodás nélkül az alábbi határozatot hozta:

Üröm község Önkormányzat Pénzügyi és Gazdasági Bizottságának

**11/2019. (I. 30.) számú határozata**

A Pénzügyi és Gazdasági Bizottság

1. Javasolja a Képviselő-testület felé, hogy a GDPR-ból adódó feladatok végrehajtására benyújtott 2 db árajánlat közül a legkedvezőbb ajánlatot fogadja el.

2.) Felkéri a bizottság elnökét, hogy a határozatot a Képviselő-testület soros ülésén ismertesse.

Határidő: 2019. 01. 30

Felelős: bizottság elnöke

**További napirend, illetve hozzászólás hiányában Bertalan János elnök az ülést 16.30 órakor bezárta.**

Üröm, 2019. január 30.

Takács Viktória Bertalan János

jegyzőkönyvvezető elnök

jegyzőkönyv hitelesítő bizottsági tag

Erdész Béláné